หุ้นสหรัฐฯปิดผสมผสาน
ตลาดหุ้นสหรัฐปิดผสมผสาน ดัชนีหุ้นดาวโจนส์ เพิ่มขึ้น 47.84 จุด ขณะที่ราคาน้ำมันยังบวกต่อเนื่องหลัง
13 ก.พ. 2556

ตลาดหุ้นสหรัฐปิดผสมผสาน ดัชนีหุ้นดาวโจนส์ เพิ่มขึ้น 47.84 จุด ขณะที่ราคาน้ำมันยังบวกต่อเนื่องหลัง
ตลาดหุ้นสหรัฐฯวานนี้(12ก.พ.) ปิดผสมผสาน ขณะที่นักลงทุนเฝ้ารอถ้อยแถลงของประธานาธิบดีบารัค โอบามา ซึ่งคาดหมายว่าเขาจะเผยถึงเค้าโครงเป้าหมายทางเศรษฐกิจสำหรับการทำหน้าที่ผู้นำประเทศสมัย 2 ของเขา       ดัชนีหุ้นดาวโจนส์ เพิ่มขึ้น 47.84 จุด (0.34 เปอร์เซ็นต์) ปิดที่ 14,019.08 จุด แนสแดค ลดลง 1.51 จุด (0.17 เปอร์เซ็นต์) ปิดที่ 3,186.49 จุด เอสแอนด์พี เพิ่มขึ้น 2.42 จุด (0.16 เปอร์เซ็นต์) ปิดที่ 1,519.43 จุด ขณะที่ราคาน้ำมันยังบวกต่อเนื่องหลังโอเปกคาดอุปสงค์พลังงานแข็งแกร่ง ก่อนหน้าสหรัฐฯเปิดเผยข้อมูลสต๊อกเชื้อเพลิงสำรองวันพุธ(13)       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 48 เซนต์ ปิดที่ 97.51 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 53 เซนต์ ปิดที่ 118.66 ดอลลาร์ต่อบาร์เรล